เรื่องร้องเรียน: เรื่องการใช้เสียงของการแสดงดนตรีสดในงานที่จัดที่สนามกีฬาห้วยขวาง ล่าสุด วันลอยกระทง 30 ต.ค. - 8 พ.ย. 65 ก่อนหน้านี้มีการแจ้งในกรณีนี้ไปหลายครั้งแล้วในทุกครั้งที่มีการจัดงาน มีการประสานงานให้แต่สุดท้ายก็ยังเหมือนเดิมไม่ได้รับการแก้ไขอย่างจริงจังเหมือนรับปากไปที ล่าสุดที่แจ้งไป ทางเจ้าหน้าที่ฝ่ายพัฒนาชุมขนและคุณตำรวจจาก สน. ห้วยขวาง ได้ช่วยประสานกับทางผู้ดูแลการจัดงานคือประธานสนามกีฬาห้วยขวางและเป็นประธานแฟลต 35 แล้ว คุณรับปากจะดูแลจัดการควบคุมการใช้เสียงอย่างเคร่งครัดหากเป็นปัญหาจะยกเลิกการใช้เครื่องเสียง สุดท้ายก็ยังมีการใช้เสียงที่ดังรบกวนเหมือนเดิม และไม่ได้ทำการจัดการแก้ปัญหาแบบที่รับปากไว้อย่างเด็ดขาดเลยหมายความว่าอย่างไรครับ หลักการง่ายๆนะครับ งานเริ่มประมาณ 18.00 น. - 24.00 น. โดยประมาณ คุณลองลงพื้นที่รอบๆงานที่จัด สำรวจเวลานี้ดูว่ามันเสียงดังรบกวนเป็นอย่างที่ร้องเรียนไปไหม แล้วคุณก็แค่แจ้งทางเอกชนผู้เช่าพื้นที่ของคุณว่าให้ช่วยลดเสียงดนตรีโดยเฉพาะเสียงเบสหนักๆลง ให้อยู่ในเฉพาะพื้นที่เล็กๆ ที่จัดการแสดงดนตรีกับตรงชิงช้าสวรรค์ เรื่องง่ายๆ แค่นี้ คงไม่เหนือบ่ากว่าแรงของคุณนะกับการบอกเอกชนที่เช่าพื้นที่ของคุณน่ะครับ รับปากอะไรเค้าไว้ก็ช่วยทำตามที่บอกหน่อยก็ดีนะครับผม ขอบคุณมาดครับ ปล.ผมเห็นมีงานการแสดงดนตรีวงใหญ่มาเล่นการกุศลแค่วันเดียว เค้ายังทำป้ายขออภัยในความไม่สะดวกเรื่องเสียงมาติดไว้เลยครับ แต่งานที่คุณให้เค้าเช่าจัด เค้าไม่ได้มีจิตสำนึกเลยสักนิด เอาแต่ประโยชน์ส่วนตน ไม่ได้นึกถึงชุมชนรอบข้างที่เค้าต้องมาเสียสุขภาพจิตทุกครั้งที่มาจัดงาน เพราะความเห็นแก่ได้ครับ ขอความกรุณาคุณประธานสนามกีฬาห้วยขวาง ช่วยดำเนินการอย่างจริงจังและจริงใจอย่างที่เคยรับปากไส้ด้วยนะครับ ขอบคุณมากครับ
การดำเนินการของเจ้าหน้าที่: แนะนำให้หามาตรการควบคุมและป้องกันเสียงมิให้รบกวนผู้พักอาศัยบริเวณใกล้เคียง และครั้งต่อไปที่มีการจัดงานจะกำชับหน่วยงานที่จัดงานให้มีมาตรการในการควบคุมให้เข้มงวดมากขึ้นค่ะ
ความเห็นของผู้แจ้ง: ขอชื่นชมเจ้าหน้าที่ทุกท่าน ที่ได้ทำการลงพื้นที่และช่วยประสานงานกับส่วนงานที่เกี่ยวข้องให้ครับ ก่อนหน้านี้ได้มีการแจ้งไปหลายครั้งแล้วแต่ไม่ได้รับการแก้ไขจริงจังแบบนี้เลย แม้อาจจะยังมีการใช้เสียงที่รบกวนอยู่บ้าง แต่โดยรวมแล้วก็อยากให้มีมาตรการที่เข้มงวดตามที่เจ้าหน้ที่แจ้งมาในทุกครั้งที่มีการจัดงานโดยที่ไม่ต้องร้องเรียนอีกครับผม และเจ้าหน้าที่ ที่ทำงานดีเพื่อประชาชนแบบนี้ ทางหน่วยงานต้นสังกัด ควรจะมีการพิจารณาให้คะแนนหรือประเมินผลงานให้กับเจ้าหน้าที่เค้าด้วยก็จะดีมากเลยนะครับ ต้องสนับสนุนเจ้าหน้าที่แบบนี้ให้เป็นตัวอย่างแก่เจ้าหน้าที่ท่านอื่นด้วยครับผม
พื้นที่: แขวงดินแดง เขตดินแดง กรุงเทพมหานคร